Ayam Taliwang

Ayam Taliwang ya iku panganan khas Lombok, Nusa Tenggara Kulon kang bahan dhasaré pitik.Ayam Taliwang Pesona Kuliner Pulau Lombok (16 Agustus 2011) Ciri khas saka panganan iki ya iku rasané kang pedhes. Kang mbedakake ayam taliwang saka menu ayam liyané ya iku pitik kang dianggo ya iku pitik kampung enom (lancur) kang umuré 3-5 sasi. Carane masak bisa nganggo cara dibakar utawa digoreng. Padatan ayam taliwang disuguhake karo panganan liyané kaya ta plecing kangkung, tahu gorèng, sambel terong bakar, irisan timun, lan ès degan.
 Sajarah 
Ayam Taliwang iki asalé saka kampung Karang Taliwang, Kalurahan Cakra Utara, Cakranegara, Mataram, Nusa Tenggara Kulon.Ayam Taliwang Khas Lombok(16 Agustus 2011) Cacahing warga ing kampung iki 3.309 wong utawa 729 kulawarga. Resep Ayam Taliwang digawé déning swargi H. Moerad lan bojone Salmah. Awit saka iku, kena diarani restoran wiwitan kang ngedol menu ayam Taliwang iki restoran Ayam Taliwang Haji Moerad.Ini Dia Restoran Ayam Taliwang Pertama di Indonésia(16 Agustus 2011) Taun 1965, H. Moerad ngrintis usaha ayam taliwang. Wiwit taun iku panganan khas iki dikenal déning bebrayan agung. Panganan ayam taliwang saiki wis sumebar ing kutha-kutha liya. Ing kutha Mataram, warung-warung kang dodol menu iki jinejeran ing saben pojok kutha wiwit saka Sweta, Cakranegara, nganti tekan kutha tuwa Ampenan.Masakan Khas Ayam Taliwang Lombok  (16 Agustus 20110
 Cathetan suku 

Kategori:Panganan
Kategori:Olah-olahan Indonésia